Մերիհ Դեմիրալ

**Մերիհ Դեմիրալ** (, ), թուրք պրոֆեսիոնալ ֆուտբոլիստ։ Ներկայումս հանդես է գալիս Յուվենտուսի և Թուրքիայի ազգային հավաքականի կազմում։ Խաղում է կենտրոնական պաշտպանի դիրքում։

## Ակումբային կարիերա
### Վաղ կարիերա
Դեմիրալը Ֆեներբահչեի ակադեմիայի սան է։ 2016-17 մրցաշրջանի առաջին կեսը նա անցկացրեց պորտուգալական Ալկանենենսե ակումբում։ Իր պրոֆեսիոնալ դեբյուտը նշեց 2016 թվականի հոկտեմբերի 16-ին՝ Պորտուգալիայի գավաթի Ֆեյրենսեի դեմ խաղում։ 2017 թվականի հունվարի 11-ին Դեմիրալը սկզբից վարձավճարով, ապա լրիվ տրանսֆերով միացավ Սպորտինգ Լիսաբոնին։ Այստեղ նա հանդես էր գալիս միայն ակումբի երկրորդ թիմի կազմում։ Իր դեբյուտը Սպորտինգ Լիսաբոն B-ում նշեց փետրվարի 5-ին՝ Ֆամալիկանի դեմ խաղում։ Առաջին և միակ հանդիպումը ակումբի հիմնական թիմի կազմում անցկացրեց հոկտեմբերի 12-ին՝ փոխարինման մտնելով Պորտուգալիայի գավաթի Օլեյրուշի դեմ հանդիպման վերջին րոպեին։ Սպորտինգ B-ի կազմում Դեմիրալը անցկացրեց 29 հանդիպում։

### Ալանյասպոր
2018 թվականի օգոստոսի 15-ին Դեմիրալը վարձավճարով տեղափոխվեց Ալանյասպոր։ Իր դեբյուտը Թուրքիայի առաջնությունում նշեց սեպտեմբերի 1-ին՝ թիմի մեկնարկային կազմում խաղադաշտ դուրս գալով Գյոզտեպեի դեմ խաղում։ Պրոֆեսիոնալ կարիերայում իր առաջին գոլը թուրքը խփեց սեպտեմբերի 17-ին՝ Տրաբզոնսպորի դեմ խաղում։ Նոյեմբերի 30-ին նա հեռացվեց խաղադաշտից Կոնյասպորի դեմ խաղում՝ կարմիր քարտ ստանալով հանդիպման 62-րդ րոպեին։ 2019 թվականի հունվարի 29-ին՝ անցկացրած 20 խաղերից հետո Ալանյասպորը գնեց Դեմիրալի տրանսֆերը 3.5 միլիոն եվրոյի դիմաց։

### Սասուոլո
2019 թվականի հունվարի 30-ին Դեմիրալը սկզբից վարձավճարով, ապա լրիվ տրանսֆերով միացավ Սասուոլոյին։ Իր դեբյուտը ակումբի կազմում նշեց փետրվարի 24-ին՝ թիմի մեկնարկային կազմում խաղադաշտ դուրս գալով ՍՊԱԼ-ի դեմ խաղում։ Սերիա A-ում իր առաջին գոլը խփեց ապրիլի 4-ին՝ դուբլ ձևակերպելով Կիևոյի դեմ խաղում և օգնելով իր թիմին հաղթել 4-0 հաշվով։ Սասուոլոյի կազմում Դեմիրալը անցկացրեց 14 հանդիպում՝ դառնալով 2 գոլի հեղինակ։

### Յուվենտուս
2019 թվականի հուլիսի 5-ին Դեմիրալը 5 տարվա պայմանագիր կնքեց Յուվենտուսի հետ։ Ակումբը նրա համար վճարեց 18 միլիոն եվրո։

## Միջազգային կարիերա
Դեմիրալը ներկայացրել է Թուրքիան բոլոր տարիքային երիտասարդական հավաքականներում։ Իր դեբյուտը Թուրքիայի ազգային հավաքականում նշեց 2018 թվականի նոյեմբերի 20-ին՝ փոխարինման մտնելով Ուկրաինայի դեմ խաղում։ Առաջին հանդիպումը թիմի մեկնարկային կազմում անցկացրեց 2019 թվականի մարտի 22-ին՝ Ալբանիայի դեմ խաղում։ Հունիսի 8-ին Դեմիրալը գոլային փոխանցման հեղինակ դարձավ Ֆրանսիայի դեմ խաղում՝ օգնելով Թուրքիային հաղթել 2-0 հաշվով։

## Կարիերայի վիճակագրություն
### Ակումբային վիճակագրություն
*2019 թվականի հուլիսի 29-ի դրությամբ*

### Միջազգային վիճակագրություն
*2019 թվականի հուլիսի 29-ի դրությամբ*

## Ծանոթագրություններ

## Արտաքին հղումներ
* Դեմիրալի պաշտոնական Տվիտերի էջը
* Դեմիրալի պաշտոնական Ինստագրամի էջը
* Դեմիրալը transfermarkt-ում
* Դեմիրալը soccerbase.com-ում
* Դեմիրալը WhoScored.com կայքում
* Դեմիրալը ՈՒԵՖԱ-ի պաշտոնական կայքում
* Դեմիրալը Թուրքիայի ֆուտբոլի ֆեդերացիայի կայքում

Կատեգորիա:Ալանյասպորի ֆուտբոլիստներ
Կատեգորիա:Ատալանտայի ֆուտբոլիստներ
Կատեգորիա:Թուրք ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Թուրքիայի երիտասարդական միջազգային կարգի ֆուտբոլիստներ
Կատեգորիա:Թուրքիայի լեգեոներ ֆուտբոլիստներ
Կատեգորիա:Թուրքիայի հավաքականի ֆուտբոլիստներ
Կատեգորիա:Թուրքիայի մինչև 21 տարեկանների հավաքականի միջազգային ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Սասուոլոյի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆեներբահչեի ֆուտբոլիստներ